ബില്ലി നായർ

ദക്ഷിണാഫ്രിക്കൻ പാർലമെന്റ് അംഗവും ദക്ഷിണാഫ്രിക്കയുടെ മോചനത്തിനായി ദീർഘകാലം തടവിൽ കഴിഞ്ഞ മലയാളിയുമായിരുന്നു ബില്ലി നായർ(27 നവംബർ 1929 – 23 ഒക്ടോബർ 2008). ഇരുപതുവർഷത്തോളം റോബൻ ഐലന്റിൽ മണ്ടേലക്കൊപ്പം തടവുകാരനായിരുന്നു.
ജീവിതരേഖ
കേരളത്തിൽനിന്ന് ദക്ഷിണാഫ്രിക്കയിലേക്ക് തൊഴിലിനായി കുടിയേറിയ കൃഷ്ണൻനായരുടെയും പാർവതിയുടെയും മകനാണ്. കൃഷ്ണൻ നായർ പാലക്കാട് ജില്ലയിലെ കൊങ്ങാട്ടിനടുത്ത് കുണ്ടളശ്ശേരി സ്വദേശി ആയിരുന്നു. ദക്ഷിണാഫ്രിക്കയിലെ ഡർബനിൽ വച്ചാണ് കൃഷ്ണൻ നായരും പാർവ്വതിയും വിവാഹിതരാകുന്നതും 1929-ൽ ബില്ലി നായർ ജനിക്കുന്നതും. 1953ൽ സൗത്ത് ആഫ്രിക്കൻ കമ്യൂണിസ്റ്റ് പാർടി അംഗമായി.  മണ്ടേലക്കൊപ്പം  അറസ്റ്റ് ചെയ്യപ്പെട്ടു. 1964 ൽ ഇരുപതുവർഷത്തെ കഠിനതടവിന് വിധിച്ചു. സ്വാതന്ത്ര്യാനന്തരം ആഫ്രിക്കയിൽ പാർലമെന്റ് അംഗമായി. ബില്ലിനായർ 2008ൽ മരിക്കുമ്പോൾ കമ്യൂണിസ്റ്റ് പാർടി കേന്ദ്രകമ്മിറ്റിയിലെ പ്രത്യേക ക്ഷണിതാവായിരുന്നു.
റോബിൻ ഐലന്റിൽ, ബില്ലി നായരുടെ നമ്പർ കാർഡാണ് ജയിലിൽ പീഡനകാലത്തിലൂടെ കടന്നുപോയവരുടെ പ്രതീകമായി പ്രദർശിപ്പിച്ചിരിക്കുന്നത്.

പുരസ്കാരങ്ങൾ
 പ്രവാസി ഭാരതീയ സമ്മാൻ (2007)
അവലംബം

പുറം കണ്ണികൾ
Billy Nair

വർഗ്ഗം:ദക്ഷിണാഫ്രിക്കയിലെ രാഷ്ട്രീയ പ്രവർത്തകർ
വർഗ്ഗം:പ്രവാസി ഭാരതീയ സമ്മാൻ പുരസ്കാരം നേടിയവർ
വർഗ്ഗം:1929-ൽ ജനിച്ചവർ